
KELMĖS RAJONO FINANISNĖS APSKAITOS CENTRO INFORMACIJOS APIE PAŽEIDIMUS TEIKIMO  TVARKOS APRAŠAS

I SKYRIUS
BENDROSIOS NUOSTATOS

1. Kelmės rajono finansinės apskaitos centro  informacijos apie pažeidimus teikimo Gautos informacijos tvarkymo aprašas (toliau – Aprašas) nustato Kelmės rajono finansinės apskaitos centro (toliau – Centras)  informacijos apie pažeidimus  gautos informacijos teikimo, registravimo, vertinimo, sprendimų priėmimo ir konfidencialumo užtikrinimo tvarką, siekiant užtikrinti Lietuvos Respublikos pranešėjų apsaugos įstatymo (toliau – Pranešėjų apsaugos įstatymas) ir kitų pranešėjų apsaugą reglamentuojančių teisės aktų laikymąsi ir įgyvendinimą.
2. Apraše vartojamos sąvokos:
2.1. Informaciją apie pažeidimą teikiantis asmuo – fizinis asmuo, pateikęs informaciją apie pažeidimą Centre, apie kurį sužinojo iš savo turimų ar turėtų tarnybos, darbo ar sutartinių santykių su Centru arba įdarbinimo ar kitų  santykių metu, taip pat informaciją apie pažeidimą pateikęs savarankiškai dirbančio asmens statusą turintis asmuo, arba bet kuris fizinis asmuo. 
2.2. Kompetentingas subjektas – Centro darbuotojas, atsakingas už korupcijai atsparios aplinkos kūrimą.
2.3. Pažeidimas –Centre galbūt rengiama, daroma ar padaryta nusikalstama veika, administracinis nusižengimas, tarnybinis nusižengimas ar darbo pareigų pažeidimas, taip pat šiurkštus privalomų profesinės etikos normų pažeidimas, susijęs su Pranešėjų apsaugos įstatymo 3 straipsnio 2 dalyje nurodytomis sritimis, mėginimas nuslėpti minėtą pažeidimą ar kitas grėsmę viešajam interesui keliantis arba jį pažeidžiantis teisės pažeidimas, apie kuriuos informaciją apie pažeidimą pateikiantis asmuo sužino iš savo turimų ar turėtų tarnybos, darbo santykių su Centru.
2.4. Vidinis informacijos apie pažeidimus teikimo kanalas – Apraše nustatyta tvarka sukurta ir taikoma informacijos apie pažeidimus Centre teikimo, tyrimo ir asmens informavimo procedūra. 
2.5. Kitos Apraše vartojamos sąvokos suprantamos taip, kaip jos apibrėžtos 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatyme ir Pranešėjų apsaugos įstatyme.

II SKYRIUS
INFORMACIJOS APIE PAŽEIDIMUS TEIKIMAS

3. Informaciją apie pažeidimą teikiantis asmuo Centrui ją gali pateikti šiais būdais:
3.1. elektroninio pašto adresu silva.narbutiene@backelme.lt atsiųsdamas užpildytą pranešimo apie pažeidimą formą (Aprašo 1 priedas) arba laisvos formos pranešimą, kuriame turi būti pateikta Aprašo 5 punkte nurodyta informacija;
3.2. paštu Centrui adresu Vytauto Didžiojo 23, Kelmė , LT-86132, atsiųsdamas užpildytą pranešimo apie pažeidimą formą (Aprašo 1 priedas) arba laisvos formos pranešimą, kuriame turi būti pateikta Aprašo 5 punkte nurodyta informacija. Siunčiant pranešimą paštu, po adresato pavadinimu turi būti nurodoma žyma ,, KOMPETENTINGAM SUBJEKTUI ASMENIŠKAI“; 
3.3. žodžiu, tiesiogiai atvykęs į Centrą pas kompetentingą subjektą (adresu Vytauto Didžiojo 23, Kelmė ). Šiuo atveju kompetentingas subjektas, gavęs informaciją apie pažeidimą pateikiančio asmens sutikimą, turi teisę užfiksuoti susitikimą – daryti pokalbio įrašą ir jį išsaugoti patvarioje laikmenoje, kurioje galima rasti ieškomą informaciją, arba užpildyti pranešimo apie pažeidimą formą (Aprašo 1 priedas) su prierašu „Užpildyta pagal pareiškėjo žodžius“. 
4. Informaciją apie pažeidimą teikiantis asmuo pranešime turi nurodyti:
4.1.	 savo vardą, pavardę, asmens kodą arba gimimo datą, jeigu asmens kodo neturi, darbovietę, kontaktinius duomenis (gyvenamąją ir (ar) korespondencijos gavimo vietą arba elektroninio pašto adresą, telefono numerį ar kitus duomenis ryšiui palaikyti); 
4.2.	duomenis apie pažeidimą (kas, kada, kokiu būdu ir kokį pažeidimą rengiasi daryti, daro ar padarė ir pan.);
4.3.	sužinojimo apie pažeidimą datą ir aplinkybes;   
4.4.	jei įmanoma, bet kokius turimus dokumentus ar informaciją, atskleidžiančią galimo pažeidimo požymius;
4.5.	ar apie pažeidimą jau yra kam nors pranešęs ir, jei pranešė, kam buvo pranešta, ar buvo gautas atsakymas;
4.6.	kad yra susipažinęs su teisinėmis pasekmėmis už melagingos informacijos teikimą;
4.7.	kad pranešimas teikiamas vadovaujantis Pranešėjų apsaugos įstatymu.
5. Pranešimas turi būti parašytas valstybine kalba, įskaitomai ir pateikiamas pasirašytas. Jei nesilaikoma šio reikalavimo, pranešimas neregistruojamas.

III SKYRIUS
INFORMACIJOS APIE PAŽEIDIMUS PRIĖMIMAS IR REGISTRAVIMAS

6. Vidinį informacijos apie pažeidimus teikimo kanalą administruojantis asmuo, visus gautus pranešimus nedelsiant, bet ne vėliau kaip kitą darbo dieną, užregistruoja Centro  Pranešėjų apsaugos registre. Jei pranešimas pateikiamas ne darbo valandomis ar ne darbo dienomis, pranešimas apie pažeidimą registruojamas kitą darbo dieną. 
7. Informaciją apie pažeidimą, gautą Aprašo 3.2 papunktyje nurodytu būdu,perduoda tiesiogiai atsakingam asmeniui, kuris nedelsdamas, bet ne vėliau kaip kitą darbo dieną, pranešimą užregistruoja Pranešėjų apsaugos registre.
8. Užregistravus pranešimą apie pažeidimą Centro  Pranešėjų apsaugos registre, jam suteikiamas registracijos data ir numeris. Siekiant užtikrinti asmens, pateikusio informaciją apie pažeidimą, ir su juo susijusių duomenų konfidencialumą, pranešimas ir jo duomenys nuasmeninami. 
9. Informaciją apie pažeidimus pateikusiam asmeniui pageidaujant, atsakingas asmuo nedelsdamas raštu patvirtina pranešimo gavimo faktą.
10. Jei informacija apie pažeidimą, atitinkanti Pranešėjų apsaugos įstatymo reikalavimus, buvo gauta kitais nei Aprašo 3 punkte nustatytais būdais, ji neregistruojama ir nedelsiant, ne vėliau kaip kitą darbo dieną nuo jos gavimo dienos, perduodama arba persiunčiama atsakingam asmeniui. 
11.  Jeigu gautame pranešime nurodomi galimai neteisėti  veiksmai, užregistruotas asmens pranešimas perduodamas Centro  direktoriui, kuris gautą pranešimą, užrašydamas rezoliuciją, perduoda vertinti kitam  darbuotojui, dirbančiam pagal darbo sutartį, kuris atlieka Aprašo 15–21 punktuose nustatytus veiksmus.
12.Centro darbuotojai, dirbantys pagal darbo sutartis, kuriems pagal pareigas tapo žinomi asmens, pateikusio informaciją apie pažeidimą, asmens duomenys arba tokios informacijos turinys, privalo užtikrinti minėtos informacijos ir asmens duomenų konfidencialumą tiek darbo, tiek nedarbo metu.

IV SKYRIUS
INFORMACIJOS APIE PAŽEIDIMUS VERTINIMAS, SPRENDIMŲ PRIĖMIMAS

13. Atsakingas asmuo,  gavęs pranešimą apie pažeidimą, nedelsdamas, bet ne vėliau kaip kitą darbo dieną nuo pranešimo gavimo dienos, įvertina asmens pateiktos informacijos apie pažeidimą atitiktį Pranešėjų apsaugos įstatymo ir Aprašo 3–5 punktuose nustatytiems reikalavimams.
14. Atsakingas asmuo ne vėliau kaip per 2 darbo dienas nuo informacijos apie pažeidimą gavimo Aprašo nustatyta tvarka turi pranešti informaciją apie pažeidimą pateikusiam asmeniui apie jo pateiktos informacijos gavimą.
15.  Nustačius, kad informacija apie pažeidimą pateikta Aprašo nustatyta tvarka, ne vėliau kaip per 2 darbo dienas nuo informacijos apie pažeidimą gavimo dienos, atsakingas asmuo priima vieną iš šių sprendimų:
15.1.	nagrinėti pateiktą informaciją apie pažeidimą;
15.2.	jei gauta informacija apie pažeidimą leidžia pagrįstai manyti, kad yra rengiama, daroma ar padaryta nusikalstama veika ar kitas pažeidimas, nedelsiant, bet ne vėliau kaip per 2 darbo dienas nuo šios informacijos gavimo dienos, persiųsti gautą informaciją apie galimą pažeidimą institucijai, įgaliotai tirti tokią informaciją, be asmens, pateikusio informaciją apie pažeidimą, sutikimo ir apie tai raštu pranešti šiam asmeniui;
15.3. jei pateikta informacija neatitinka Pranešėjų apsaugos įstatyme nustatytų požymių, o informacijos apie pažeidimą turinys galbūt susijęs su tarnybiniu nusižengimu, etikos ir  drausmės pažeidimu, tarnybiniu pranešimu perduoti informaciją apie pažeidimą nustatyta tvarka vertinti, atlikti pateiktos informacijos patikrinimą, ar nagrinėti pagal kompetenciją. 
16. Atsakingas asmuo per 10 darbo dienų nuo informacijos apie pažeidimą gavimo patvirtinimo raštu informuoja informaciją pateikusį asmenį apie priimtą sprendimą dėl informacijos nagrinėjimo/nenagrinėjimo. Sprendimas nenagrinėti informacijos apie pažeidimą turi būti motyvuotas.
17. Išnagrinėjęs asmens pateiktą informaciją apie pažeidimą, atsakingas asmuo ne vėliau kaip per 2 darbo dienas informuoja informaciją apie pažeidimą pateikusį asmenį apie priimtą sprendimą, jo pateiktos informacijos nagrinėjimo rezultatus , nurodant priimto sprendimo apskundimo tvarką, nustačius pažeidimo padarymo faktą – informaciją apie pažeidimą padariusiems asmenims taikytą atsakomybę. 
18. Atsakingas  netiria pranešimų ir apie tai praneša pranešimą pateikusiam asmeniui, jeigu:
18.1. pranešimo turinys nekonkretus, t. y. nenurodyti skundžiami veiksmai  ir juos pagrindžiančios faktinės aplinkybės ar duomenys, nesuprantamas turinys ir dėl to negalima šio pranešimo išnagrinėti;
18.2. pranešimas grindžiamas akivaizdžiai tikrovės neatitinkančia informacija;
18.3. asmuo į kompetentingą instituciją kreipiasi pakartotinai dėl tų pačių aplinkybių, kai prieš tai pateikta informacija apie pažeidimą nustatyta tvarka buvo išnagrinėta ir dėl jos priimtas sprendimas.
19. Informacija apie pažeidimą, neatitinkanti Pranešėjų apsaugos įstatyme bei Apraše nustatytų reikalavimų, nagrinėjama kitų teisės aktų nustatyta tvarka.

V SKYRIUS
KONFIDENCIALUMO APSAUGA

20. Nagrinėjant pagal Aprašą gautą informaciją apie pažeidimą, privalo būti užtikrintas informaciją apie pažeidimą pateikusio asmens ar pranešėjo konfidencialumas. 
21. Siekiant užtikrinti informacijos apie pažeidimą teikiančio asmens ar susijusio su pažeidimu asmens duomenų, leidžiančių nustatyti jų tapatybę, konfidencialumą, su jį tiesiogiai ar netiesiogiai identifikuoti leidžiančia informacija turi teisę susipažinti tik atsakingas asmuo, kuris užtikrina, kad gauta informacija apie pažeidimą ir su tuo susiję duomenys būtų laikomi saugiai ir su jais galėtų susipažinti tik tokią teisę turintys, informaciją apie pažeidimą nagrinėjantys, asmenys.
22. Informaciją apie pažeidimą teikiančio asmens duomenys, leidžiantys nustatyti jo tapatybę, gali būti pateikti tik tam asmeniui arba institucijai, kurie nagrinėja informaciją apie pažeidimą.
23. Asmens, teikiančio informaciją apie pažeidimą, asmens duomenys tvarkomi teisės aktų, reglamentuojančių asmens duomenų tvarkymą, nustatyta tvarka.
24. Konfidencialumas užtikrinamas nepaisant gautos informacijos apie pažeidimą tyrimo rezultatų.
VI SKYRIUS
BAIGIAMOSIOS NUOSTATOS

25. Asmenims, pateikusiems informaciją apie pažeidimus, nuo pranešimo gavimo momento užtikrinamas asmens konfidencialumas ir draudimas daryti jų atžvilgiu neigiamą poveikį, neatsižvelgiant į tai, ar asmuo pateikęs pranešimą apie pažeidimą tarnyboje buvo pripažintas pranešėju, ar ne.
26. Pažeidus Aprašo nuostatų reikalavimus, atsakoma teisės aktų,  nustatyta tvarka.

______________

Kelmės rajono finansinės apskaitos centro  informacijos apie pažeidimus teikimo kanalu gautos informacijos tvarkymo aprašo
1 priedas

(Pranešimo apie pažeidimą forma)

PRANEŠIMAS APIE PAŽEIDIMĄ

20 ___ m. ______________ ___ d.
____________________________
(vieta)

	Asmens, pranešančio apie pažeidimą, duomenys

	Vardas, pavardė 
	

	Asmens kodas arba gimimo data
	

	Darbovietė (su įstaiga siejantys ar sieję tarnybos, darbo ar sutartiniai santykiai)
	

	Pareigos
	

	Telefonas (pastabos dėl susisiekimo)
	

	Asmeninis el. paštas arba gyvenamosios vietos adresas
	

	Informacija apie pažeidimą

	1. Apie kokį pažeidimą pranešate? Kokio pobūdžio tai pažeidimas?


	2. Kas padarė šį pažeidimą? Kokie galėjo būti pažeidimą darančio asmens motyvai?


	3. Pažeidimo padarymo vieta, laikas.


	Duomenys apie pažeidimą padariusį asmenį ar asmenis

	Vardas, pavardė
	

	Darbovietė
	

	Pareigos
	

	4. Ar yra kitų asmenų, kurie dalyvavo ar galėjo dalyvauti darant pažeidimą? Jei taip, nurodykite, kas jie.


	5. Ar yra kitų pažeidimo liudininkų? Jei taip, pateikite jų kontaktinius duomenis.


	Duomenys apie pažeidimo liudininką ar liudininkus

	Vardas, pavardė
	

	Pareigos
	

	Darbovietė
	

	Telefonas
	

	El. paštas
	

	6. Kada pažeidimas buvo padarytas ir kada apie jį sužinojote arba jį pastebėjote?


	7. Kokius pažeidimą pagrindžiančius duomenis, galinčius padėti atlikti pažeidimo tyrimą, galėtumėte pateikti? Nurodykite pridedamus rašytinius ar kitus duomenis apie pažeidimą.


	8. Ar apie šį pažeidimą jau esate kam nors pranešęs? Jei pranešėte, kam pranešėte ir ar gavote atsakymą? Jei gavote atsakymą, nurodykite jo esmę.


	9. Papildomos pastabos ir komentarai.


	□ Patvirtinu, kad esu susipažinęs su teisinėmis pasekmėmis už melagingos informacijos teikimą, o mano teikiama informacija yra teisinga.


	□ Pranešimas teikiamas vadovaujantis Lietuvos Respublikos pranešėjų apsaugos įstatymu.


	Noriu, kad man būtų taikomos Lietuvos Respublikos pranešėjų apsaugos įstatymo nuostatos dėl pranešėjų statuso įgijimo. □ Taip □ Ne 


	Data
	Parašas



______________

Kelmės rajono finansinės apskaitos centro apie pažeidimus teikimo kanalu gautos informacijos tvarkymo aprašo
2 priedas

Informatikos ir ryšių departamentas prie Lietuvos Respublikos vidaus reikalų ministerijos 

___________________________________________________________________________
(asmens vardas ir pavardė, pareigos)

KONFIDENCIALUMO PASIŽADĖJIMAS 

20       m.                             d. Nr. 
(data)

Vilnius

1. Aš suprantu, kad, eidamas savo pareigas Kelmės rajono finansinės apskaitos centre, turėsiu prieigą prie informacijos apie asmenis, kuriems, vadovaujantis Lietuvos Respublikos pranešėjų apsaugos įstatymo nuostatomis, taikomas reikalavimas užtikrinti konfidencialumą. Ši informacija Lietuvos Respublikos įstatymų nustatytais atvejais gali būti atskleista ar perduota tik įgaliotiems asmenims ar institucijoms.
2. Aš žinau, kad konfidencialią informaciją sudaro asmens, Lietuvos Respublikos pranešėjų apsaugos įstatymo nustatyta tvarka pateikusio informaciją apie pažeidimą, duomenys ir kita, jį tiesiogiai ar netiesiogiai identifikuoti leidžianti, informacija.
3. Aš pasižadu užtikrinti konfidencialumą ir neatskleisti, neperduoti informacijos, kuriai pagal Lietuvos Respublikos pranešėjų apsaugos įstatymą taikomas reikalavimas užtikrinti konfidencialumą, nė vienam asmeniui, kuris nėra įgaliotas naudotis šia informacija, tiek įstaigos viduje, tiek už jos ribų. Taip pat pasižadu pranešti savo vadovui apie bet kokią pastebėtą ar sužinotą situaciją, kuri galėtų kelti grėsmę tokios informacijos saugumui ir konfidencialumui užtikrinti.
4. Aš žinau, kad šis pasižadėjimas galios visą mano darbo laiką šioje įstaigoje, taip pat man pradėjus eiti kitas pareigas arba pasibaigus tarnybos ar darbo sutartiniams santykiams. 
5. Aš esu susipažinęs su Lietuvos Respublikos pranešėjų apsaugos įstatyme ir kituose teisės aktuose nustatytais pranešėjų apsaugos reikalavimais.
6. Aš esu įspėtas, kad jeigu pažeisiu šį pasižadėjimą, man gali būti taikoma atsakomybė už Lietuvos Respublikos pranešėjų apsaugos įstatyme ir (ar) kituose teisės aktuose nustatytų pranešėjų apsaugos reikalavimų pažeidimą. 



_____________________ 	___________________
	(parašas) 	(vardas ir pavardė)
______________

